Die grootste gevaar van die Christelike geloof - www.bybelkennis.co.za
by Coen Slabber · Published 02/02/2016 · Updated 02/01/2016
The most important daily habit we can possess is to remind ourselves of the Gospel. —C.H. Spurgeon
Die grootste gevaar van die Christelike geloof is nie ateïsme of Islam of ‘n ander godsdiens of onsedelikheid nie. Nee, dit is selfvoldaanheid. Selfvoldaanheid beteken dat ons met die status quo tevrede is – tevrede met hoe dinge is in jou eie persoonlike geestelike lewe en in die kerk.
Die Christelike geloof behoort gedurig in ‘n toestand van uitdaging en verandering te wees. Die kerk moet altyd nader aan God se toekomstige koninkryk beweeg. Te veel Christene is heeltemal tevrede om op een plek te bly. Hulle vrees verandering veral as dit beteken dat hulle buite hulle gemaksone moet beweeg.
God is dinamies. Hy soek altyd nuwe maniere om sy kerk uit te daag. Natuurlik is tradisie nie net sleg nie. Wat sleg is, is die behoud van die status quo omdat dit gemaklik is. ‘n Gemeente wat te bang is om te verander, is reeds dood. Passie vir die koninkryk van God is ‘n teken van egtheid. Passie vir die koninkryk van God gaan gepaard met kwesbaarheid, aanspreeklikheid en beskikbaarheid. Dit is alles dinge wat ons ongemaklik maak. Dit is egter noodsaaklik vir groei.
Laaste 365 Dae: 296,166